Гонзо с приз от „Гардиън“ | брато.bg
Гонзо с приз от „Гардиън“
От · На 14/10/2012
Авторитетният британски вестник „Гардиън“ раздаде своите призове в традиционната рубрика „Речено и сторено“. В нея тази седмица има и българско участие и представителят ни е Георги Иванов-Гонзо, който дори счупи рекорд. Той печели отличието „Най-добър дебют“. Гонзо се превърна в най-кратко престоялият на поста старши треньор на футболен клуб у нас.
Както е известно, Иванов бе представен като наставник на „Локомотив“ (Пловдив) на 10-и октомври, ден по-късно си тръгна от „Лаута“ без да подпише договор, а на 12-и октомври окончателно отказа да поеме родния си клуб.
Ето какво написа „Гардиън“:
„България, 10 октомври: Президентът на „Локо“ Пд Веселин Марешки представи Георги Иванов като треньор на тима: „Доволен съм. Надявам се, че той ще бъде тук за много години“. Иванов: „Израснал съм тук, обичам този клуб, той е част от мен. Не съм притеснен за състоянието му, в което хората казват, че е“. 12 октомври: Иванов: „Подавам оставка. Това място е пълна бъркотия“.
Гонзо, брато, споко, ние винаги ще те харесваме! хи-хи